ცუნამი

ცუნამი (იაპ. 津波) — ოკიანეშ ძალამ დიდი სიგჷრძაშ გრავიტაციული რეღმეფი, ნამუთ უთარაშო წჷმიქიმინუ ქვინჯის ვარდა წყარპიჯიშ ღოზის მოხვალამირი დიხაშნწალუაშ (რიხტერიშ სკალათ 6,5 ბალშე უმოსი სიჭყანიეშ დო ჰიპოცენტრით 50 კმ-შე მორჩილ სიტომბეს), ვულკანური ქიმინჯუაშ დო შხვა ტექტონიკური პროცესეფიშ შედეგო. ცუნამიშ 1000-შახ ჩინებული შვანეფშე 100-შე უმოსი კატასტროფული რდჷ. ცუნამიშ 80% რჩქალი ოკიანეშ პერიფერიას ჩქინდუ.

ცუნამიშ რეღმეფიშ გოფაჩუაშ სიჩქარა 50-შე 1000 კმ/სთ-შახ, რეღმეფიშ სიმაღალე - 0,1 მ-შე (ღილე ზუღას) 5მ-შახ (წყარპიჯწკჷმა) იძანძჷ. ცუნამი დიდ ჯალაგუას დო ჭყვიდას იჭანუანს. ლისაბონიშ 1755 წანაშ დიხაშნწალუაშ შედეგო წჷმოქიმინელჷ რეღმეფქ წყარპიჯიშე 1კმ-იშ გოძვენას გემიშეჭკირჷ სქირონაშა დო ოკეანეს ქჷნარჩხუ წყარპიჯწკჷმა მადვალუ დო მარენჯი ნოშეფი, ჸუდეეფი, ხინჯეფი, ადამიერეფი.

2005 წანაშ ინდონეზიაშ კოკეფწკჷმა მოხვალამირ დიხაშნწალუაქ გიგანტური ცუნამი წჷმოქიმინჷ, ნამუქჷთ გიანთხჷ აზიაშ დო აფრიკაშ ქიანეფს დო 200 ვითოშ ადამიერშე უმოსი გოჭყვიდჷ.

 რესურსეფი ინტერნეტის 
 Animation of DART tsunami detection system
 Can HF Radar detect Tsunamis? 
 Envirtech Tsunami Warning System  
 Geology.com
 IOC Tsunami Glossary 
 How to survive a tsunami 
 International Centre for Geohazards (ICG) 

კატეგორია:სეისმოლოგია
კატეგორია:წყარალა
კატეგორია:იაპონური ზიტყვეფი დო ფრაზეფი
კატეგორია:ოკიანოლოგია